पाएं अपने शहर की ताज़ा ख़बरें और फ्री ई-पेपरडाउनलोड करें
शहर में जींद रोड बाइपास पर ट्रैक्टर-ट्राॅली की टक्कर लगने से गांव जाखौली निवासी युवक की मौत हो गई। टक्कर लगने से बाइक सवार युवक सड़क पर गिर गया था। जिसके ऊपर से ट्राॅली का टायर निकलने से मौका पर ही दम तोड़ दिया। जाखौली निवासी बलबीर सिंह ने पुलिस को शिकायत दी कि रामनिवास उर्फ सन्नी उसका चचेरा भाई था।
शनिवार को वह और रामनिवास किसी कार्य से कैथल आए थे। दोपहर बाद दो बजे रामनिवास जींद रोड बाईपास पर आया तो जींद बाईपास नाका की तरफ से तेज गति व लापरवाही से ट्रैक्टर-ट्राॅली चालक आया। जिसने उसे टक्कर मार दी। ट्राॅली का टायर उसके ऊपर से निकल गया।
हादसे के बाद आरोपी ट्रैक्टर ट्राली चालक मौका से फरार हो गया। वह रामनिवास को सरकारी अस्पताल लेकर पहुंचा। जहां डॉक्टरों ने उसे मृत घोषित कर दिया। थाना सिविल लाइन से हेड कांस्टेबल राममेहर ने बताया कि आरोपी ट्रैक्टर-ट्राॅली चालक के खिलाफ केस दर्ज कर लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn